《何满子》
五代·毛熙震

寂寞芳菲暗度，岁华如箭堪惊。缅想旧欢多少事，

转添春思难平。曲槛丝垂金柳，小窗弦断银筝¤

深院空闻燕语，满园闲落花轻。一片相思休不得，

忍教长日愁生。谁见夕阳孤梦，觉来无限伤情。

无语残妆澹薄，含羞亸袂轻盈。几度香闺眠过晓，

绮窗疏日微明。云母帐中偷惜，水精枕上初惊¤

笑靥嫩疑花拆，愁眉翠敛山横。相望只教添怅恨，

整鬟时见纤琼。独倚朱扉闲立，谁知别有深情。

作者简介：[约公元九四七年前后在世]字不详，蜀人。生卒年均不详，约后晋高祖天福中前后在世。曾为后蜀秘书监。熙震善为词，今存二十九首，（见《唐五代词》）辞多华丽。